SABUY สยบดราม่า SINGER ดักซื้อหุ้นนิวโลว์ 2 ปี เข้าพร์อต 41 ล้านหุ้น
SABUY เก็บหุ้น SINGER จำนวน 41 ล้านหุ้น ที่ราคาเฉลี่ย 23.70 บาท/หุ้น คิดเป็นสัดส่วน 5.0199% มั่นใจธุรกิจยังเติบโตได้ดี
SABUY เก็บหุ้น SINGER จำนวน 41 ล้านหุ้น ที่ราคาเฉลี่ย 23.70 บาท/หุ้น คิดเป็นสัดส่วน 5.0199% มั่นใจธุรกิจยังเติบโตได้ดี
4 มี.ค. 2566

ผู้สื่อข่าวรายงานว่า  เมื่อวันที่ 1 ก.พ.66 สำนักงานคณะกรรมการกำกับหลักทรัพย์และตลาดหลักทรัพย์ หรือ ก.ล.ต. ได้รายงานข้อมูลแบบรายงานการเปลี่ยนแปลงการถือหลักทรัพย์และสัญญาซื้อขายล่วงหน้าของผู้บริหาร (แบบ 246-2) ของบริษัท ซิงเกอร์ประเทศไทย จำกัด (มหาชน) หรือ SINGER จำนวน 2 รายการคือ
โดยรายการแรกเมื่อวันที่ 22 ก.พ.66 บริษัท สบาย เทคโนโลยี จำกัด (มหาชน)  หรือ SABUY รายงานการได้มาของ SINGER จำนวน 41 ล้านหุ้น คิดเป็นสัดส่วน 5.0199% ในราคาเฉลี่ย 23.70 บาท รวมมูลค่าการซื้อขายที่ 971.70 ล้านบาท ซึ่งทำรายการผ่านตลาดหลักทรัพย์ (Auto Matching) บริษัท หลักทรัพย์ แลนด์ แอนด์ เฮ้าส์ จำกัด (มหาชน)
ต่อมาเมื่อที่ 24 ก.พ.66 หุ้น SABUY ได้รายงานก.ล.ต. ว่ามีการขายหุ้น SINGER ออกมาจำนวน 5 ล้านหุ้น คิดเป็นสัดส่วน 0.6121% ซึ่งทำรายการผ่านตลาดหลักทรัพย์ (Auto Matching) โดยบริษัท หลักทรัพย์ แลนด์ แอนด์ เฮ้าส์ จำกัด (มหาชน) โดยภายหลังการจำหน่ายหุ้น SINGER ดังกล่าวส่งผลให้ SABUY  มีสัดส่วนการถือเหลือจำนวน 36 ล้านหุ้น คิดเป็นสัดส่วน 4.4077% ของสิทธิออกเสียงทั้งหมดของกิจการ จากก่อนหน้าหน้าถือหุ้นจำนวน 41 ล้านหุ้น คิดเป็นสัดส่วน 5.0199% ของสิทธิออกเสียงทั้งหมดของกิจการ